Боян Бойчев
Разминаване

chitanka.info

Аз се гмурвам в студа —

Оголял от мечти,

Обосял от надежди,

В главата ми вятърът свири.

И ме скрива снегът,

Топи се в очите

Завеса премрежена.

Какво ли наивникът дири?

И ме обрича светът —

Брутален и алчен,

Самодоволен, фалшив,

Обрича ме на забрава.

Аз пропадам в студа,

Снежинките плачат,

А вятърът ревниво

Замита моята диря.

зимата на 2005 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.